નાના ચિલોડા વિસ્તારમાં પોલીસ અધિકારીના ફાર્મ હાઉસ ઉપર નોકરી કરતા અને ખોડિયાર માતાના મંદિરમાં સેવા પૂજા કરતા લાલદેવ રાવલનાં લગ્ન રંજનબહેન રાવલ સાથે થયાં હતાં. તેમના છૂટાછેડા થઇ જતા રંજનબહેનનાં બીજાં લગ્ન નરોડામાં રહેતા રાજેશ ભીખાજી રાવલ સાથે થયા હતાં. બીજા લગ્ન કર્યા પછી રંજનબહેન અને રાજેશ દરરોજ ખોડિયાર માતાજીના મંદિરે દર્શન કરવા જતાં હતાં. જેમાં રંજનબહેનના પહેલા પતિ લાલદેવે મંદિરમાં રોજે રોજ દર્શન કરવા આવવાની ના પાડી હતી. જેમાં રાજેશ અને લાલદેવ વચ્ચે બોલાચાલી થઇ હતી